SET ไหลต่อ 32 จุด หลุดแนวรับ 1,560 จุด เซ่นปัจจัยลบ 2 ทาง วิตกศก.สหรัฐฯ-น้ำมันดิบร่วงแรง
SET ไหลต่อ 32 จุด หลุดแนวรับ 1,560 จุด เซ่นปัจจัยลบ 2 ทาง วิตกศก.สหรัฐฯ-น้ำมันดิบร่วงแรง โดยดัชนีตลาดหุ้นไทย ณ เวลา 11.19 น. อยู่ที่ระดับ 1,558.82 จุด ลบ 32.47 จุด หรือ 2.04% มูลค่าการซื้อขาย 1.33 หมื่นล้านบาท
25 ธ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 11.19 น. อยู่ที่ระดับ 1,558.82 จุด ลบ 32.47 จุด หรือ 2.04% มูลค่าการซื้อขาย 1.33 หมื่นล้านบาท
10 หุ้นกดดัชนี

ด้านนายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน กล่าวว่า ดัชนีตลาดหุ้นไทยต้นภาคเช้านี้ปรับตัวลดลงกว่า 20 จุด โดยได้รับปัจจัยกดดันหลักจากประเทศสหรัฐ ไม่ว่าจะเป็นประเด็นความขัดแย้งระหว่างประธานาธิบดี และประธานธนาคารกลางสหรัฐ (เฟด) การปิดบางหน่วยงานภาครัฐฯของสหรัฐฯ
นอกจากนี้ราคาน้ำมันปรับตัวลงแรง หลังจากที่กำลังการผลิตของสหรัฐทำสถิติสูงสุดใหม่ และยังมีความกังวลเกี่ยวกับการชะลอตัวของเศรษฐกิจสหรัฐฯด้วย
โดยมองว่าเป็นช่วงจังหวะการเข้าซื้อเพื่อสะสมหุ้นได้ เนื่องจากปัจจุบันระดับ P/E ลงมาอยู่ที่ 14.3 เท่า ถือว่าต่ำกว่าค่าเฉลี่ย 2 เท่าแล้ว
ด้านนักวิเคราะห์ บล.เอเชีย พลัส ประเมินการเคลื่อนไหวของวันจะมีกรอบที่ 1580-1600 จุด และจากนี้ต้องรอดูการเลือกทางว่าจะไปในทิศทางใด โดยหากผ่านแนวต้านกรอบบนที่ 1600 จุด Momentum ช่วงที่เหลือของปีน่าจะสดใสโดยมีแนวต้านถัดไปที่ 1,620 จุด แต่หากพลิกคว่ำหลุดแนวรับ 1580 จุดลงมาถือเป็นเคราะห์ซ้ำกรรมซัดที่ต้องหาฐานกันใหม่ โดยประเมินแนวรับถัดไปที่ 1,560 จุด